3.7.2023.
LV
Eiropas Savienības Oficiālais Vēstnesis
C 235/21
Pamati un galvenie argumenti Apelācijas sūdzības pamatojumam tās iesniedzēja izvirza divus pamatus.
Pirmais pamats: Vispārējās tiesas spriedumā esot norādīts pretrunīgs pamatojums, esot sagrozīti pierādījumi un pieļauta tiesību kļūda, piemērojot juridisko standartu, lai novērtētu, vai pastāv sevišķi svarīgas sabiedrības intereses, kas var pamatot izpaušanu Regulas Nr.
1049/2001 4. panta 2. punkta izpratnē.
Otrais pamats: Vispārējās tiesas spriedumā nav norādīts pietiekams pamatojums saistībā ar sevišķi svarīgu sabiedrības interešu esamības noraidījumu.
(1)
OV 2001, L 145, 43. lpp.
Lūgums sniegt prejudiciālu nolēmumu, ko 2023. gada 19. aprīlī iesniedza Ekonomisko lietu tiesa (Latvija) – kriminālprocess pret A, B, C, D, F, E, G, SIA “AVVA”, SIA “Liftu alianse” (Lieta C-255/23, AVVA u.c.) (2023/C 235/26) Tiesvedības valoda – latviešu Iesniedzējtiesa Ekonomisko lietu tiesa
Pamata kriminālprocesa dalībnieki A, B, C, D, F, E, G, SIA “AVVA”, SIA “Liftu alianse”
Prejudiciālie jautājumi 1) Vai Direktīvas 2014/41 (1) 1. panta 1. punkts, 6. panta 1. punkta “a” apakšpunkts, 24. panta 1. punkta 2. teikums pieļauj dalībvalstu tiesisko regulējumu, kas pieļauj citā dalībvalstī dzīvojošas personas dalību tiesvedības procesā kā apsūdzētajam ar video konferences palīdzību, neizdodot Eiropas izmeklēšanas rīkojumu, ja attiecīgajā tiesvedības stadijā netiek veikta apsūdzētās personas nopratināšana jeb pierādījumu iegūšana pie nosacījuma, ka dalībvalsts, kurā notiek lietas iztiesāšana, procesa virzītājam ir iespējams ar tehniskiem līdzekļiem pārliecināties par citā dalībvalstī esošās personas identitāti, kā arī tiek nodrošinātas personas tiesības uz aizstāvību un tulka palīdzība?
2) Apstiprinošas atbildes gadījumā uz 1. jautājumu, vai pratināmās personas piekrišana varētu būt kā patstāvīgs vai papildu kritērijs vai priekšnoteikums pratināmās personas dalībai tādā tiesvedības procesā ar video konferences palīdzību, kur netiek iegūti pierādījumi, ja dalībvalsts, kurā notiek lietas iztiesāšana, procesa virzītājam ir iespējams ar tehniskiem līdzekļiem pārliecināties par citā dalībvalstī esošās personas identitāti, kā arī tiek nodrošinātas personas tiesības uz aizstāvību un tulka palīdzība?
(1)
Eiropas Parlamenta un Padomes Direktīva 2014/41/ES (2014. gada 3. aprīlis) par Eiropas izmeklēšanas rīkojumu krimināllietās (OV 2014, L 130, 1. lpp.).
Apelācijas sūdzība, ko 2023. gada 8. maijā Bulgārijas Republika iesniegusi par Vispārējās tiesas 2023. gada 8. marta spriedumu lietā T-235/21 Bulgārijas Republika/Eiropas Komisija (Lieta C-294/23 P) (2023/C 235/27) Tiesvedības valoda – bulgāru Lietas dalībnieki Apelācijas sūdzības iesniedzēja: Bulgārijas Republika (pārstāvji: Tsv.
Mitova un S. Ruseva)